The Danish Girl

The Danish Girl ialah filem drama romantik biografi 2015 arahan Tom Hooper, berdasarkan dari novel 2000 dengan judul sama oleh David Ebershoff, dan diilhamkan oleh kisah hidup pelukis Denmark Lili Elbe dan Gerda Wegener. Filem ini dibintangi oleh Eddie Redmayne sebagai Elbe, Alicia Vikander sebagai Wegener, dan Sebastian Koch sebagai Kurt Warnekros, dengan Ben Whishaw, Amber Heard, dan Matthias Schoenaerts dalam peranan pembantu.

Filem ini turut serta di Festival Filem Antarabangsa Venice ke-72, dan ia telah dipertontonkan semasa Persembahan Khas Festival Filem Antarabangsa Toronto 2015. Filem ini dikeluarkan dalam keluaran tayangan terhad pada 27 November 2015 oleh Focus Features di Amerika Syarikat. Filem ini dikeluarkan pada 1 Januari 2016, di United Kingdom, dengan Universal Pictures International mengendalikan pengedaran antarabangsa.

Filem itu menerima beberapa kritikan untuk gambaran yang tidak tepat mengenai peristiwa bersejarah, tetapi persembahan Redmayne dan Vikander menerima pujian dan pencalonan yang meluas bagi semua penghargaan utama. Untuk persembahan mereka, Vikander memenangi Anugerah Akademi untuk Pelakon Pembantu Wanita Terbaik dan Redmayne dicalonkan untuk Anugerah Akademi untuk Pelakon Lelaki Terbaik, sementara filem itu menerima pencalonan Anugerah Akademi tambahan untuk Reka Bentuk Penerbitan Terbaik dan Reka Bentuk Kostum Terbaik. Ia juga dicalonkan untuk Anugerah BAFTA untuk Filem British Terbaik.

Pelakon
 Eddie Redmayne sebagai Einar Wegener / Lili Elbe (Lili Elvenes) 
 Alicia Vikander sebagai Gerda Wegener (née Gottlieb)
 Matthias Schoenaerts sebagai Hans Axgil (Fernando Porta)
 Ben Whishaw sebagai Henrik Sandahl (Claude Lejeune)
 Amber Heard sebagai Ulla Paulson
 Sebastian Koch sebagai Dr. Kurt Warnekros
 Pip Torrens sebagai Dr. Jens Hexler
 Nicholas Woodeson sebagai Dr. Buson
 Emerald Fennell sebagai Elsa
 Adrian Schiller sebagai Rasmussen
 Henry Pettigrew sebagai Niels
 Pixie sebagai Hvappe, anjing Jack Russell

Keluaran dan sambutan

Ulasan kritis
The Danish Girl menerima ulasan positif dari pengkritk. Berdasarkan Rotten Tomatoes, filem ini memiliki penarafan 67%, berdasarkan 227 ulasan, dengan penarafan rata-rata 6,6/10. Berdasarkan Metacritic, filem ini mendapat skor 66 dari 100, berdasarkan 41 kritikan, menunjukkan "ulasan yang baik".

Kutipan pecah panggung
The Danish Girl meraih kutipan $11.114.018 di Amerika Utara dan $53.077.505 di negara lain. Jumlah pendapatan yang dihasilkan oleh filem ini mencapai $64.191.523, melebihi anggaran penerbitan filem $15 juta.

Pada pembukaan akhir tayangan terhad, filem ini mendapat $187.318, menempati kedudukan ke-26 di pecah panggung. Namun, pada pembukaan akhir tayangan secara luas, filem ini mendapat $526.374, menempati kedudukan ke-21 di pecah panggung.

Rujukan

Pautan luar 
 
 
 
 

Filem bahasa Inggeris
Filem drama
Filem biografi
Filem berdasarkan kejadian sebenar
Filem Amerika Syarikat tahun 2015
Filem Amerika Syarikat
Filem United Kingdom tahun 2015
Filem United Kingdom
Filem Belgium